Neilia Hunter Biden

Neilia Hunter Biden (née Hunter; 28 Julai 1942 - 18 Disember 1972) ialah seorang guru Amerika Syarikatdan isteri pertama Presiden Amerika Syarikat ke-46, Joe Biden. Beliau meninggal dunia selepas terlibat dalam kemalangan maut pada tahun 1972. Anak perempuannya, Naomi yang berusia satu tahun turut meninggal dunia. Manakala dua lagi anak lelakinya, Beau dan Hunter, cedera parah namun terselamat.

 Perkahwinan dan keluarga 
Neilia Hunter bertemu Joe Biden di Nassau, Bahama, semasa mereka berdua sedang bercuti pada musim bunga. Tidak lama kemudian, Biden berpindah ke Syracuse dan melanjutkan pengasian di sekolah undang-undang. Pasangan ini berkahwin pada 27 Ogos 1966. Selepas perkahwinan, mereka berdua berpindah ke Wilmington, Delaware. Mereka mempunyai tiga orang anak iaitu Joseph R. "Beau" Biden III (1969-2015), Robert Hunter Biden (lahir 1970) dan Naomi Christina "Amy" Biden (1971-1972).

 Kematian 
Pada 18 Disember 1972, beberapa minggu selepas suaminya memenangi pilihan raya Senat AS, Neilia dan anak perempuannya yang berusia satu tahun, Naomi terbunuh dalam kemalangan semasa keluar membeli-belah untuk sambutan Krismas di Hockessin, Delaware. Kereta Neilia dilanggar oleh sebuah trak treler ketika beliau hendak keluar dari persimpangan. Anak lelaki mereka, Beau dan Hunter selamat dari kemalangan itu dan dibawa ke hospital dalam keadaan yang baik. Beau mengalami patah kaki dan luka lain dan Hunter telah patah tulang tengkorak kecil dan mengalami kecederaan kepala yang lain. Doktor kemudian berkata kedua-dua mereka akan sembuh sepenuhnya. Joe Biden hendak mengundurkan diri untuk menjaga mereka tetapi Ketua Majoriti Senat, Mike Mansfield memujuknya untuk tidak melakukannya.

 Rujukan 

 Pautan luar 

 Neilia Hunter Biden di Find a Grave
Kategori:Keluarga Biden
Kategori:Kematian 1972
Kategori:Kelahiran 1942